Richard Bulkeley (bu farw 1573)

Roedd Syr Richard Bulkeley (1524 - 1573) yn wleidydd Cymreig a wasanaethodd fel Aelod Seneddol Sir Fôn ym 1549, 1554 a 1571Williams, William Retlaw,  The parliamentary history of the principality of Wales, from the earliesr times to the present day, 1541-1895  adalwyd 21 Rhagfyr 2015

Fe'i ganed yn 1524, yn fab hynaf  Syr Richard Bulkeley, Barwnig, Biwmares, Canghellor a Siambrlen Gogledd Cymru a Catherine ferch Syr William Griffith, Penrhyn.The History of Parliament online BULKELEY, Sir Richard (by 1524-72), of Beaumaris, Anglesey 

Urddwyd ef yn farchog yn Berwick yn 1547 gan John, Iarll Warwick a Raglaw Byddin y Brenin yn yr Alban. Fe'i penodwyd yn Uchel Siryf Môn yn 1547, 1552 a 1561, ac Uchel Siryf Sir Gaernarfon ym 1550 a 1558 a Custos Rotulorum Môn 1558-1572.

Bu'n briod ddwywaith: yn gyntaf a Margaret merch Syr Jonn Savage o Rock Savage, Swydd Gaer ac yn ail ag Agnes, merch hynaf Thomas Needham o Shenton. Bu ei fab hynaf Richard hefyd yn AS Sir Fôn, ei ail Fab Thomas yn AS Biwmares a bu ei fab ieuengaf Lawnslot,  yn Archesgob Dulyn 1619-1650.

Bu farw yn 1573, yn ôl pob tebyg wedi ei wenwyno gan ei ail wraig. 

Cyfeiriadau

Categori:Aelodau Cymreig Senedd Lloegr 1541-1707
Categori:Genedigaethau 1524
Categori:Gwleidyddion yr 16eg ganrif o Gymru
Categori:Marwolaethau 1573
Categori:Pobl o Ynys Môn